18/02/2011 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do Plan parcial de ordenación do solo urbanizable delimitado número 7 (SUD-7). Vite de Arriba

O Pleno da Corporación, na sesión que tivo lugar o día 30 de decembro de 2010, adoptou o seguinte acordo:  Aprobar definitivamente o Plan parcial de ordenación do SUD-7 (Vite de Arriba), segundo o documento presentado por URBANIZADORA MONTE, S. L. o día 12 de maio de 2010, coa condición de que no futuro proxecto de urbanización se cumprimenten as indicacións sinaladas nos informes emitidos por AUGAS DE GALICIA, AQUAGEST, “R”, e DAVIÑA. Así mesmo, establécese como condición para a aprobación do proxecto de urbanización a garantía da efectiva execución da desmontaxe da liña de alta tensión existente. O presente acordo será notificado aos interesados e publicado no Diario Oficial de Galicia e no Boletín Oficial da Provincia, no que se inserirá a normativa urbanística aprobada. Así mesmo, remitirase á Consellería de Medio Ambiente, Territorio e Infraestruturas comunicación do acordo de aprobación definitiva, xunto con dous exemplares dilixenciados do proxecto definitivamente aprobado. O acto de aprobación definitiva do citado Plan foi comunicado á Consellería de Medio Ambiente, Territorio e Infraestruturas con data 2 de febreiro de 2011, en cumprimento do disposto polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia (LOUG). Contra o acordo de aprobación definitiva poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ao da publicación deste anuncio. De acordo co sinalado no artigo 92.2 da LOUG, publícase deseguido o texto íntegro da normativa urbanística de aplicación. Santiago de Compostela, 3 de febreiro de 2011. O alcalde Asdo.: Xosé A. Sánchez Bugallo 2. ORDENANZAS REGULADORAS 2.1.–NORMAS XERAIS. Artigo 1. Natureza, ámbito e vixencia.1.–O presente Plan Parcial desenvolve o solo urbanizable delimitado polo Plan Xeral de Ordenación Municipal de Santiago de Compostela no ámbito do sector SUD-7 Vite de Arriba.2.–O Plan Parcial non entrará en vigor ata que se teña producido a publicación no Diario Oficial de Galicia dos textos íntegros do acordo de Aprobación Definitiva, da Normativa Urbanística no Boletín Oficial da Provincia, se cumprimente o establecido no art.92.3 da LOUG e teña transcorrido o prazo previsto no art.65.2 da Lei 7/85, de 2 de abril, das Cortes Xerais, e no art.217 da Lei 5/97 de 22 de xullo da Administración Local de Galicia. A súa vixencia será indefinida.3.–As presentes ordenanzas serán de aplicación obrigatoria para a redacción de estudos de detalle, proxectos de urbanización e de edificación, de reparcelación e de parcelación, tanto privadas como de carácter público que se pretendan realizar dentro do ámbito do Plan Parcial. Artigo 2. Relación co Plan Xeral de Ordenación Municipal de Santiago de Compostela. En todos os puntos non desenvolvidos no presente Plan Parcial, estarase ao disposto no Plan Xeral de Ordenación Municipal de Santiago de Compostela. Artigo 3. Alcance normativo dos documentos.1.–O alcance normativo do Plan deriva do contido normativo dos documentos que o integran. Ordenanzas Reguladoras, Plan de Etapas e Planos de Ordenación que terán carácter obrigatorio.2.–A cartografía a escala 1/1.000, que constitúe a base gráfica sobre a que se ten debuxada a planimetría, terá o carácter de cartografía municipal oficial e o seu uso será obrigatorio para reflectir o emprazamento e determinacións de calquera actuación de planeamento ou petición de licenza urbanística. O Concello poderá crear a correspondente ordenanza para a expedición de copias reproducibles da cartografía oficial. Artigo 4. Modificacións.1.–A modificación de calquera dos elementos do Plan regularase polo previsto no art.94 e seguintes da LOUG e concordantes do Regulamento de Planeamento.2. As modificacións non poderán alterar, en ningún caso, a altura máxima das vivendas, nin cambiar o uso de zonas dotacionais a usos lucrativos, debendo xustificarse, en todo caso, a conveniencia e oportunidade das mesmas. Artigo 5. Desenvolvemento obrigatorio. Para a execución do Plan Parcial redactaranse obrigatoriamente o Proxecto de Urbanización correspondente. Artigo 6. Estudos de detalle. O Plan Parcial contén as determinacións pormenorizadas necesarias para ser executado a partir do correspondente Proxecto de Urbanización. Non obstante, as parcelas resultantes do planeamento serán susceptibles de ser desenroladas a partir dun Estudo de Detalle, no caso de que se queiran modificar aquelas determinacións explicitamente consideradas por esta normativa. Artigo 7. Execución do plan. A execución do Plan Parcial realizarase mediante un polígono completo. Esta determinación poderá ser modificada seguindo o procedemento e cumprindo as condicións establecidas na LOUG. En especial atenderase a que a nova poligonación, ademais de cumprir as condicións do art.36 do Regulamento de Xestión Urbanística, non introduza entre os polígonos resultantes diferenzas de aproveitamento superiores ao 15% do aproveitamento do sector. Artigo 8. Sistema de actuación. Fíxase como sistema de actuación para o sector do Plan Parcial o de compensación. Artigo 9. Parcelación. Nas parcelacións procurarase que a división das fincas se axuste ás regras de xeometría, orde e uniformidade, para a súa edificación conforme ao Plan, xustificándose debidamente as excepcións a esta regra. Seguirase a regra de lindes rectos e normais nas aliñacións. Artigo 10. Definicións. A efectos destas ordenanzas, cantas veces se empreguen os termos que a continuación se indican, terán o significado que taxativamente se expresa nos apartados seguintes. Nos aspectos non regulados expresamente neste artigo estarase ao contemplado no Capítulo ll, art.121 do Plan Xeral de Ordenación de Santiago de Compostela. – SOLAR Entenderase por solar toda parcela que encontrándose no solo urbano como consecuencia da execución do Plan Parcial e o Proxecto de Urbanización, cumpra ademais todas e cada unha das condicións seguintes: a) Ter sinaladas aliñacións e rasantes. b) Dispoñer de acceso rodado directo pola vía á que dea fronte. c) Ter pavimentada a calzada da vía á que dea fronte e dispoñer de encintado de beirarrúas. d) Dispoñer de abastecemento de auga, evacuación de augas e subministro de enerxía eléctrica, nas condicións previstas no Plan Parcial. e) Ter cumprido co requisito de reparcelación e/ou parcelación urbanística no caso de que fosen necesarios. – ALIÑACIÓN Entenderase por aliñación aquela liña límite da parcela que a separa do espazo público. – LIÑA DE EDIFICACIÓN É aquela liña que a futura edificación non pode sobrepasar, salvo cos saíntes, cando estes estean permitidos. A liña de edificación pode ser exterior ou interior: – Exterior: cando se refire á fachada da edificación que dea fronte a espazos libres públicos, rúa ou praza, ou aos libres privados que limiten con estes e sexan froito dun recuado mínimo obrigatorio. – Interior: cando se refire á fachada oposta á anterior. – PARCELA EDIFICABLE É a parte do solar comprendida entre a liña de edificación exterior e a liña de edificación interior. Nas zonas onde se permite a prolongación da planta baixa ou a edificación de planta baixa ao interior da parcela que acolle a edificación principal, considerarase tamén edificable a efectos de definición esta parte da parcela, aínda que coas restricións sinaladas nestas ordenanzas. – PARCELA NETA É a delimitada polas aliñacións oficiais e/ou os lindes de separación coas parcelas contiguas. – RECUADO É o ancho da franxa de terreo comprendida entre a aliñación oficial e a liña de edificación cando ambas as dúas non coinciden. Así mesmo as separacións da edificación respecto aos demais lindes da parcela edificable denominaranse recuados; recuados laterais cando se refire aos lindes laterais ou recuados posteriores se se refire ao linde posterior da parcela. – RASANTE É o perfil lonxitudinal dunha vía ou espazo libre, público ou privado, no que se apoia a edificación. – LIÑA DE CORNIXA É a liña de coroación do plano de fachada da edificación con fronte ao espazo de uso público ou ao terreo en contacto coa edificación. – ALTURA DA EDIFICACIÓN A altura da edificación é a dimensión vertical dun edificio. Para a súa regulación poderase utilizar unha ou ambas destas dúas unidades de medida: a) A distancia vertical en metros desde a rasante da beirarrúa á que dea fronte a edificación, ou a do terreo en edificación exenta, ata a cara superior do forxado da última planta. b) Número total de plantas, nas que se incluirán a planta baixa e as plantas de piso. – ALTURA MÁXIMA DA EDIFICACIÓN É aquela que non pode superarse coa edificación. Establecerase en número máximo de plantas e/ou en metros. Haberán de respectarse ambas as dúas. – ALTURA DE PISOS Entenderase por altura de pisos a distancia entre as caras inferiores de dous forxados consecutivos. – ALTURA LIBRE DE PISOS Entenderase como a distancia desde a superficie do pavimento acabado ata a superficie inferior do teito da planta correspondente. – SUPERFICIE OCUPADA É a comprendida dentro dos límites definidos pola proxección vertical sobre un plano horizontal das liñas externas de toda a construción, incluso a soterrada e voos. – SUPERFICIE EDIFICADA OU CONSTRUÍDA POR PLANTA. É a comprendida entre os límites exteriores da construción da planta. – SUPERFICIE TOTAL EDIFICADA OU CONSTRUÍDA É a resultante da suma das superficies edificadas de todas as plantas que compoñen o conxunto edificado. – SUPERFICIE ÚTIL A superficie útil dun local é a delimitada polos paramentos verticais que é de utilización directa para o uso ao que se destina. A superficie útil dunha planta ou do edificio é a suma das superficies útiles dos locais que o integran. A medición da superficie útil farase pola cara interior dos paramentos terminados. – ESPAZOS LIBRES INTERIORES Á PARCELA Son aqueles espazos de uso privado ou público comprendidos entre as liñas de edificación e, se é o caso, os límites do cuarteirón. O espazo libre de uso público e titularidade privada será sen peches, co obxecto da súa integración na rede de espazos públicos e itinerarios peonís previstos no Plan. – CUARTEIRÓN Entenderase por cuarteirón a porción de solo que contén unha agrupación de varias parcelas susceptibles de aproveitamento urbanístico conforme ao Plan comprendidas entre rúas ou espazos libres públicos determinados polo Plan, e que se identifica en planos. – PATIO Considérase patio todo espazo libre rodeado teórica ou realmente por fachadas interiores. – PATIO DE PARCELA É o espazo libre situado dentro da parcela edificable. – PATIO INGLÉS É o patio en fachada situado por debaixo da rasante do terreo, cun largo mínimo de un metro e máximo de 3 metros. – PEZA HABITABLE Enténdese por peza habitable aquela que se dedica a unha permanencia continuada das persoas e, por tanto, todas as que non sexan vestíbulos, corredores, aseos, despensas, roupeiros, rochos, depósitos ou aparcamentos. – USOS PERMITIDOS Son os que se consideran adecuados nas zonas que se sinalan nas presentes ordenanzas. – USOS PROHIBIDOS Son aqueles que non se consenten por ser inadecuados nas zonas que se sinalan nas presentes ordenanzas. – PLANTA BAIXA, SEMISOTO E SOTO 1.–Enténdese por planta baixa a planta inferior do edificio na que o solo se atopa á altura, por riba, ou como máximo a 0,60 metros por debaixo, da rasante da beirarrúa ou terreo en contacto coa edificación.2.–Enténdese por semisoto aquela planta que tendo o solo a máis de 0,60 metros por debaixo da rasante ten o teito por riba de dita rasante, pero sen sobrepasala máis de 1,00 metro con respecto a esta.3.–Enténdese por soto aquela planta que ten o teito por debaixo da rasante de referencia en cada unha das fachadas da edificación.4.–Sen embargo, se pola configuración do terreo as condicións antes mencionadas varían ao longo da liña de edificación exterior, a cualificación de soto, semisoto e planta baixa adoptaranse nas partes das plantas que nese caso as cumpran. – PORTAL É o local de acceso ao edificio que se desenvolve entre a porta de entrada do edificio e a dos locais interiores, as escaleiras e ascensores se os houbera. – EDIFICIO EXENTO É aquel que está illado e separado totalmente doutras construcións por espazos libres. – EDIFICIO EXCLUSIVO É aquel no que en todos os seus locais se desenvolvan actividades comprendidas no mesmo uso. – EDIFICACIÓN AUXILIAR É aquela destinada a complementar os usos da edificación principal. Realizarase, de ser o caso, respectando os parámetros e determinacións de cada ordenanza. – EDIFICABILIDADE Desígnase con este nome a medida da edificación permitida nunha determinada área de solo. Pode establecerse como: – Edificabilidade absoluta: total de metros cadrados edificados ou edificables, suma de todas as plantas. – Edificabilidade relativa: en metros cadrados, suma de todas as plantas, por cada metro cadrado de superficie da zona ou área edificable de que se trate. Nas parcelas ou solares a edificabilidade pode vir fixada explicitamente, dalgunha das maneiras antes citadas, ou implicitamente, debéndose nese caso obter a edificabilidade a partir do cómputo de condicións de volume que afectan á parcela ou solar. SOPORTAIS Desígnase con este nome ao espazo de continuidade da rede de itinerarios peonís do Plan, cuberto pola edificación a nivel inferior ao da planta primeira, comprendido entre aliñacións.2.2.–NORMAS COMÚNS DE EDIFICACIÓN. Artigo 11. Parámetros e determinacións reguladoras. A edificación no ámbito do Plan Parcial adecuarase ao tipo definido nos Planos de Ordenación e aos parámetros definidos polos cadros de características que terán carácter de máximos. Os parámetros e determinacións reguladoras que se establecen para cada tipo son: – Aliñación. – Liña de edificación exterior. – Liña de edificación interior en planta baixa. – Liña de edificación interior en planta piso. – Altura máxima e número de plantas. – Superficie edificable máxima. – Número máximo de vivendas. – Número mínimo de prazas de aparcamento. Artigo 12. Condicións xerais de uso.1.–Son as condicións que regulan as diferentes utilizacións dos terreos e edificacións segundo a actividade que se desenvolve neles.2.–Os usos divídense en permitidos e prohibidos baseándose na súa adecuación ao sector do solo e os fins da ordenación e á compatibilidade dos usos entre si.3.–As compatibilidades de uso establécense en cada ordenanza, debéndose cumprir, en todo caso, as Normas Xerais de Uso do Plan Xeral de Ordenación Municipal de Santiago de Compostela. Artigo 13. Aliñacións e liñas de edificación.1.–As aliñacións e liñas de edificación exteriores son as definidas nos planos de ordenación nas áreas de edificación aberta. Serán obrigatorias en planta baixa e fachadas coas determinacións que para corpos voados e soportais se poidan establecer.2.–As liñas de edificación interiores en edificación aberta son as definidas nos planos de ordenación para o contacto do fondo edificable co patio de parcela, non podendo ser excedidas por ningunha construción das plantas sobre rasante. Artigo 14. Superficie edificable. A superficie edificable para o conxunto do edificio será a suma das superficies edificables de todas as plantas que o compoñen. Artigo 15. Cómputo de edificabilidade. Computará edificabilidade toda superficie construída sobre rasante que estea cuberta e pechada e teña unha altura libre superior ou igual a 1,5 m, sempre e cando non estea destinada a uso público nas condicións establecidas no art.46 da LOUG. En calquera caso, estarase ao disposto no Plan Xeral de Ordenación Municipal de Santiago de Compostela. Artigo 16. Alturas reguladoras.1.–A altura de piso regularase atendendo ao establecido no artigo 125.11 do PXOM, e nas Normas do Habitat Galego. A planta baixa comercial terá como mínimo 3,40 m de altura libre, e máxima de 5.25 m. Nas solucións de proxecto que pola pendente da rúa e o establecemento da altura uniforme de cornixa se requira, poderá aumentarse a altura máxima da planta baixa.2.–Tanto as alturas da planta baixa coma as de pisos adaptaranse para conseguir, no posible, unha única altura de cornixa por fronte de cuarteirón, sendo obrigatoria a cornixa uniforme naqueles cuarteiróns en que así se sinale. Artigo 17. Sotos e semisotos.1.–As cotas do pavimento das plantas baixas sinalaranse polos proxectos en relación coa rasante da beirarrúa en contacto co edificio.2.–Por debaixo desta cota poderán edificarse ata 3 plantas de soto ou semisoto destinadas a instalacións ao servizo do conxunto do edificio e preferentemente a garaxes.3.–Os semisotos poderán ser destinados aos usos que se establezan. Prohíbese o destino do semisoto para o uso residencial en calquera das súas condicións ou categorías. A altura libre non será inferior a 2,30 metros nin superior a 4,50 metros. Artigo 18. Voos. Autorízase a execución de corpos voados pechados nas plantas altas da edificación, que sobresaian da aliñación naquelas fachadas que dan fronte ao espazo público, privado de uso público ou espazo libre privado, e computando edificabilidade. Ditos voos non superarán os 0,70 m de ancho e poderán ocupar un máximo do 35% de lonxitude das fachadas das plantas piso con fronte a ditos espazos. Admítese a execución de corpos voados ocupando a lonxitude total das fachadas de edificación con fronte aos espazos de uso público, privado de uso público ou espazo libre privado, sempre que non superen 0,25 m de ancho. Artigo 19. Construcións por riba de altura máxima. As edificacións deberán cubrirse con azoteas, por riba do volume edificado da cuberta permitiranse as seguintes instalacións, recintos de ascensores, caixas de escaleiras, paneis solares e fotovoltaicos, maquinaría complementaria de calefacción e refrixeración, antenas, chemineas e aparellos de protección contra o raio. A volumetría das cubertas defínese nas normas particulares de edificación. Autorízase o uso de vivenda no espazo baixo cuberta. O espazo da azotea non ocupado polo volume do ático, estará vinculado ao uso do mesmo, prohibíndose expresamente o peche deste espazo e a implantación no mesmo de elementos ou construcións de carácter permanente que sobrepasen a liña de cuberta definida nas normas particulares. Artigo 20. Resto dos parámetros. Para o resto dos parámetros non definidos nestas Normas Comúns de Edificación estarase ás Ordenanzas Municipais do PXOM e ás Normas establecidas nos Decretos 262/2007 polo que se aproban as Normas do Hábitat Galego, e o 314/2006 de posta en vigor do CTE.2.3.–NORMAS PARTICULARES DE EDIFICACIÓN. Artigo 21. Ordenanza de Edificación aberta. M 1.–Introdución. O obxectivo desta ordenanza é normativizar as edificacións en bloque que se atopan ao sur do ámbito, e sobre todo no que se refire á súa implantación no terreo, definindo a adecuación dos bloques ás rasantes do viario e dos itinerarios peonís que limitan coa súa liña de fachada. Estas edificacións escalónanse para adaptarse ao perfil do terreo.2.–Definición e ámbito. Aplícase esta Ordenanza ao conxunto das zonas de vivenda colectiva, bloque, delimitadas nos planos de ordenación como M1, M2 e M3.3. Sistema de ordenación. Fíxase un tipo de ordenación en bloque.4. Parámetros e condicións de edificación. Nos planos de ordenación establécese a planta neta do volume edificado sobre rasante, ao igual cá altura máxima. A altura máxima da edificación fíxase en distancia vertical en metros desde a rasante da beirarrúa ou espazo de uso público ata a cara superior do forxado da última planta, e regúlase nos planos de ordenación nos alzados e seccións. As liñas de cornixa serán continuas para cada escalonamento e cada un dos volumes edificados tal e como se establece nos planos de ordenación, nos alzados e seccións. Autorízanse cornixas e marquesiñas saíntes de 0,75 m como máximo. No cadro de características das zonas residenciais establécense os parámetros básicos totais de cada zona ou cuarteirón.5. Cubertas. As edificacións cubriranse con azoteas. Por riba da altura máxima definida autorízase baixo cuberta os mesmos usos ca nas plantas inferiores. A construción por riba da altura máxima non poderá exceder en altura máis de 3,50 metros sobre a máxima permitida, e cun recuado da liña de fachada de 2,50 metros. Este corpo edificado cubrirase igualmente con azotea. Por riba deste volume edificado permitiranse as seguintes instalacións: recintos de ascensores, caixas de escaleiras, paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Voos. Poderán autorizarse corpos voados pechados segundo o establecido no art.18 do Plan Parcial.7. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante de cuarteirón non ocupado pola edificación sobre rasante nos cuarteiróns M1, M2 e M3 urbanizarase como espazos libres privados, autorizándose a súa utilización como zonas ao aire libre, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos. O tratamento de ditos espazos será preferentemente axardinado. Os espazos de uso público a través das edificacións definidas nos planos de ordenación coa consideración de soportais, terán carácter obrigatorio; a súa posición e ocupación, tanto en planta como en sección será a regulada nos Planos de Ordenación de Alzados e Seccións.8. Edificacións auxiliares. Autorízanse semisotos e sotos ata un máximo de tres, destinados a instalacións ao servizo do conxunto do edificio e, preferentemente, a garaxe-aparcamento, podendo ocupar a totalidade da superficie do cuarteirón ou zona.9. Accesos. Os accesos aos volumes edificados e ás plantas baixas serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos volumes edificados sobre rasante, sen alterar as rasantes das beirarrúas e espazos de uso público aos que dean fronte.10. Parcela. A parcela mínima edificable será a considerada para cada unidade básica de modulación definida no Plan Parcial. As condicións de parcela mínima poderán ser reaxustadas nos Proxectos de Parcelación e Reparcelación que desenvolvan o Plan Parcial, sempre que estean debidamente xustificadas.11. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda colectiva ou plurifamiliar. Nas plantas de vivenda tolérase o uso: – Residencial En planta primeira permítese o uso: – Hoteleiro con acceso independente do das vivendas. En planta baixa permítense ademais os usos: – Comerciais en categoría 2.ª e 3.ª – Industriais en: – Categoría 1.ª, Grupos 5.º, 6.º e 7.º. Os almacéns destas actividades industriais deberán adaptarse ás condicións establecidas no art.113 do PXOM. – Categoría 2.ª, Grupo 7.º (19.º Industrias e actividades de comunicación). – Hoteleiro – De oficinas – Docente – Sanitario – Asistencial – Sociocultural – Relixioso – Deportivo – Recreativo. Ditos usos serán obrigatorios nas plantas baixas ou parte das mesmas que se indican nos planos de ordenación de alzados e seccións na superficie definida no cadro de características como superficie non residencial. Os accesos a ditas plantas serán independentes dos accesos ás plantas de vivenda. Permítense garaxes-aparcamentos e servizo do automóbil en categoría 2.ª. As dotacións de aparcamento mínimas son as esixidas para os distintos usos no PXOM. Artigo 22. Ordenanza de Vivenda Unifamiliar en Ringleira. VUR 1.–Introdución. O obxectivo desta ordenanza é normativizar as edificacións unifamiliares en ringleira que se atopan ao sur da rúa A, e en concreto no que se refire á súa implantación no terreo, definindo a adecuación das unidades residenciais ás rasantes do terreo e do viario, dos espazos públicos e dos itinerarios peonís que limitan coa súa liña de fachada. Estas edificacións escalónanse para adaptarse ao perfil do terreo.2.–Definición e ámbito. Aplícase esta Ordenanza ao conxunto das zonas de vivenda unifamiliar, en ringleira, delimitadas nos planos de ordenación como VUR-1 e VUR-2.3. Sistema de ordenación. Fíxase un tipo de ordenación de edificacións agrupadas horizontalmente en ringleira e promoción conxunta, adosadas de xeito que non queden medianeiras vistas, exceptuando os testeiros de cada agrupación.4. Parámetros e condicións de edificación. A parcela mínima edificable, con carácter xeral, establécese en 200 m2, e terá unha fronte mínima de 7,00 m en contacto coa vía pública. O aproveitamento máximo autorizable fixarase no cadro de características das zonas residenciais. As aliñacións baixo e sobre rasante son as que se indican nos planos de ordenación (plantas, alzados e seccións). A altura máxima de edificación é de baixo e unha planta. A edificación sobre rasante non superará a ocupación do 60% da superficie da parcela, cunha altura máxima de 7.5 m, equivalente a baixo e unha planta, e regúlase nos planos de ordenación, nos alzados e seccións. As liñas de cornixa serán continuas para cada escalonamento e cada un dos volumes edificados tal e como se establece nos planos de ordenación, nos alzados e seccións. Os equipos receptores de telecomunicacións (antenas) serán comuns para cada unha das agrupacións. A sua posición reflectirase no proxecto de urbanización, e no documento de equidistribución.5. Cubertas. As edificacións cubriranse preferentemente con azoteas. A construción por riba da altura máxima inscribirase no sólido capaz definido polos planos de pendente máxima de 30.º trazados desde a cara superior do último forxado nas liñas de fachada principal e posterior, non podendo exceder en altura máis de 3 metros sobre a máxima permitida. Os usos permitidos son os complementarios da edificación, servizos técnicos e instalacións. Por riba deste volume edificado permitiranse paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante da parcela non ocupado pola edificación sobre rasante será preferentemente axardinado, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos ou vexetais. Os espazos privados de uso público a través das edificacións definidas nos planos de ordenación coa consideración de viarios peonís, terán carácter obrigatorio; a súa posición e ocupación, tanto en planta como en sección será a regulada nos Planos de Ordenación de Alzados e Seccións. Autorízanse plantas semisoto e soto. Os usos permitidos nestas plantas serán complementarios da vivenda, garaxes, bodegas, rochos, servizos técnicos e instalacións. A ocupación de sotos e semisotos será a que se indica nos planos de ordenación.7. Accesos. Os accesos aos volumes edificados e ás plantas baixas serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos espazos privados, sen alterar as rasantes das beirarrúas e espazos de uso público aos que dean fronte.8. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda unifamiliar. Permítense en sotos e semisotos garaxes-aparcamentos e servizo do automóbil en categoría 1.ª, grao 2.º. Artigo 23. Ordenanza de Vivenda Unifamiliar Adosada. VUA 1.–Introdución. O obxectivo desta ordenanza é normativizar as edificacións unifamiliares adosadas que se atopan ao nordeste do ámbito entre as rúas A e B, definindo a súa implantación no terreo, e a adecuación das vivendas ás rasantes do terreo e do viario, que limitan coa súa liña de fachada. Estas edificacións escalónanse para adaptarse ao perfil do terreo.2.–Definición e ámbito. Aplícase esta Ordenanza ao conxunto das zonas de vivenda unifamiliar adosada, delimitadas nos planos de ordenación como VUA-1 a VUA-8.3. Sistema de ordenación. Fíxase un tipo de ordenación de edificacións pareadas ou adosadas, con aproveitamento volumétrico en concordancia coa topografía do terreo.4. Parámetros e condicións de edificación. A parcela mínima edificable, con carácter xeral, establécese en 250 m2, e terá unha fronte mínima de 8,00 m en contacto coa vía pública. O aproveitamento máximo autorizable fixarase no cadro de características das zonas residenciais. Respectaranse as aliñacións, fondos edificables e alturas reguladoras definidos nos planos de ordenación. A construción baixo rasante, que non se atope delimitada baixo o volume edificado sobre rasante, estará destinada a usos complementarios da vivenda, garaxes, rochos, servizos técnicos e instalacións. E a cuberta do soto permitirá cando menos nun 50% da súa superficie, unha capa de terra vexetal para axardinamento de cando menos 0.30 metros. Os paramentos resultantes dos desniveis producidos no terreo recibirán tratamento de fachada. A edificación sobre rasante non superará a ocupación do 60% da superficie da parcela, cunha altura máxima de 7,5 m, equivalente a baixo e unha planta, e regúlase nos planos de ordenación, nos alzados e seccións. O recuamento mínimo do lindeiro lateral libre de edificación (fachada non adosada) será de 2,50 metros, e de 3,00 metros do lindeiro posterior. Os equipos receptores de telecomunicacións (antenas) serán comuns para cada unha das agrupacións. A sua posición reflectirase no proxecto de urbanización, e no documento de equidistribución.5. Cubertas. As edificacións cubriranse preferentemente con azoteas. A construción por riba da altura máxima inscribirase no sólido capaz definido polos planos de pendente máxima de 30.º trazados desde a cara superior do último forxado nas liñas de fachada principal e posterior, non podendo exceder en altura máis de 3 metros sobre a máxima permitida. Os usos permitidos son os complementarios da edificación, servizos técnicos e instalacións. Por riba deste volume edificado permitiranse paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante da parcela non ocupado pola edificación sobre rasante será preferentemente axardinado, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos. Autorízanse plantas semisoto e soto. Os usos permitidos nestas plantas serán complementarios da vivenda, garaxes, bodegas, rochos, servizos técnicos e instalacións. A ocupación de sotos e semisotos será a que se indica nos planos de ordenación.7. Accesos. Os accesos aos volumes edificados e ás plantas de acceso serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos espazos privados, sen alterar as rasantes das beirarrúas e espazos de uso público aos que dean fronte.8. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda unifamiliar. Permítense en planta de acceso, sotos e semisotos garaxes-aparcamentos e servizo do automóbil en categoría 1.ª, grao 2.º. Artigo 24. Ordenanza de Vivenda Unifamiliar Illada. VUI 1.–Introdución. O obxectivo desta ordenanza é normativizar as edificacións unifamiliares illadas que se atopan ao norte da rúa A e entre as rúas A e B, definindo a súa implantación no terreo, e a adecuación das vivendas ás rasantes do terreo e do viario, que limitan coa súa liña de fachada. Estas edificacións escalónanse para adaptarse ao perfil do terreo.2.–Definición e ámbito. Aplícase esta Ordenanza ao conxunto das zonas de vivenda unifamiliar illada, delimitadas nos planos de ordenación como VUI.3. Sistema de ordenación. Establécese un sistema de ordenación de edificacións illadas con aproveitamento volumétrico en concordancia coa topografía do terreo.4. Parámetros e condicións de edificación. A parcela mínima edificable, con carácter xeral, establécese en 350 m2, e terá unha fronte mínima de 12,00 m en contacto coa vía pública. O aproveitamento máximo autorizable fixarase no cadro de características das zonas residenciais. Respectaranse as aliñacións, fondos edificables e alturas reguladoras definidos nos planos de ordenación. A construción baixo rasante, que non se atope delimitada baixo o volume edificado sobre rasante, estará destinada a usos complementarios da vivenda, garaxes, rochos, servizos técnicos e instalacións. E a cuberta permitirá cando menos nun 50% da súa superficie unha capa de terra vexetal para axardinamento de cando menos 0,30 metros. Os paramentos resultantes dos desniveis producidos no terreo recibirán tratamento de fachada. A edificación sobre rasante non superará a ocupación do 60% da superficie da parcela, cunha altura máxima de 7,5 m, equivalente a baixo e unha planta, e regúlase nos planos de ordenación nos alzados e seccións. O recuamento mínimo dos lindeiros laterais será de 2,50 metros, e de 3,00 metros do lindeiro posterior. Os equipos receptores de telecomunicacións (antenas) serán comuns para cada unha das agrupacións. A sua posición reflectirase no proxecto de urbanización, e no documento de equidistribución.5. Cubertas. As edificacións cubriranse preferentemente con azoteas. A construción por riba da altura máxima inscribirase no sólido capaz definido polos planos de pendente máxima de 30.º trazados desde a cara superior do último forxado nas liñas de fachada principal e posterior, non podendo exceder en altura máis de 3 metros sobre a máxima permitida. Os usos permitidos son os complementarios da edificación, servizos técnicos e instalacións. Por riba deste volume edificado permitiranse paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante da parcela non ocupado pola edificación sobre rasante será preferentemente axardinado, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos. Autorízanse plantas semisoto e soto. Os usos permitidos nestas plantas serán complementarios da vivenda, garaxes, bodegas, rochos, servizos técnicos e instalacións. A ocupación de sotos e semisotos será a que se indica nos planos de ordenación.7. Accesos. Os accesos aos volumes edificados e ás plantas de acceso serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos espazos privados, sen alterar as rasantes das beirarrúas e espazos de uso público aos que dean fronte.8. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda unifamiliar. Permítense en planta de acceso, sotos e semisotos garaxes-aparcamentos e servizo do automóbil en categoría 1.ª, grao 2.º. Artigo 25. Ordenanza de Vivenda Unifamiliar Illada e Adosada. VUIA 1.–Introdución. O obxectivo desta ordenanza é normativizar as edificacións unifamiliares illadas e adosadas que se atopan ao sur da rúa B ao norte do ámbito, definindo a súa implantación no terreo, e a adecuación das vivendas ás rasantes do terreo e do viario, que limitan coa súa liña de fachada. Estas edificacións escalónanse para adaptarse ao perfil do terreo.2.–Definición e ámbito. Aplícase esta Ordenanza ao conxunto das zonas de vivenda unifamiliar illada e adosada, delimitadas nos planos de ordenación como VUIA.3. Sistema de ordenación. Establécese un sistema de ordenación de edificacións illadas e adosadas, de promoción conxunta, que comparten o acceso aos garaxes a través dun vial soterrado, con aproveitamento volumétrico en concordancia coa topografía do terreo.4. Parámetros e condicións de edificación. A parcela mínima edificable, con carácter xeral, establécese en 350 m2, e terá unha fronte mínima de 12,00 m en contacto coa vía pública. O aproveitamento máximo autorizable fixarase no cadro de características das zonas residenciais. Respectaranse as aliñacións, fondos edificables e alturas reguladoras definidos nos planos de ordenación. A construción baixo rasante, que non se atope delimitada baixo o volume edificado sobre rasante, estará destinada a usos complementarios da vivenda, garaxes, rochos, servizos técnicos e instalacións, e a cuberta permitirá cando menos nun 50% da súa superficie unha capa de terra vexetal para axardinamento de cando menos 0,30 metros. Os paramentos resultantes dos desniveis producidos no terreo recibirán tratamento de fachada. A edificación sobre rasante non superará a ocupación do 60% da superficie da parcela, cunha altura máxima de 7,5 m, equivalente a baixo e unha planta, e regúlase nos planos de ordenación nos alzados e seccións. O recuamento mínimo dos lindeiros laterais será de 2,50 metros, e de 3,00 metros do lindeiro posterior. Os equipos receptores de telecomunicacións (antenas) serán comuns para cada unha das agrupacións. A sua posición reflectirase no proxecto de urbanización, e no documento de equidistribución.5. Cubertas. As edificacións cubriranse preferentemente con azoteas. A construción por riba da altura máxima inscribirase no sólido capaz definido polos planos de pendente máxima de 30.º trazados desde a cara superior do último forxado nas liñas de fachada principal e posterior, non podendo exceder en altura máis de 3 metros sobre a máxima permitida. Os usos permitidos son os complementarios da edificación, servizos técnicos e instalacións. Por riba deste volume edificado permitiranse paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante da parcela non ocupado pola edificación sobre rasante será preferentemente axardinado, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos. Autorízanse plantas semisoto e soto, os usos permitidos nestas plantas serán complementarios da vivenda, garaxes, bodegas, rochos, servizos técnicos e instalacións. A ocupación de sotos e semisotos será a que se indica nos planos de ordenación.7. Accesos. Os accesos aos volumes edificados e ás plantas de acceso serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos espazos privados, sen alterar as rasantes das beirarrúas e espazos de uso público aos que dean fronte.8. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda unifamiliar. Permítense en planta de acceso, sotos e semisotos garaxes-aparcamentos e servizo do automóbil en categoría 1.ª, grao 2.º. Artigo 26. Ordenanza de Reserva de Vivenda de Protección Autonómica. RVPA 1.–Introdución. O obxectivo desta ordenanza é normativizar a edificación de reserva de vivenda de protección autonómica que se atopan ao este da rúa A ao este do ámbito, definindo a súa implantación no terreo, e a adecuación da edificación ás rasantes do terreo e do viario, que limitan coa súa liña de fachada. Esta edificación escalónase para adaptarse ao perfil do terreo.2.–Definición e ámbito. Aplícase esta Ordenanza a zona de vivenda, delimitadas nos planos de ordenación como RVPA.3. Sistema de ordenación. Establécese un sistema de ordenación de edificación adosada ou en bloque, de promoción conxunta, que comparte o acceso ao garaxe, con aproveitamento volumétrico en concordancia coa topografía do terreo.4. Parámetros e condicións de edificación. O aproveitamento máximo autorizable fixarase no cadro de características das zonas residenciais. Respectaranse as aliñacións, fondo edificable e alturas reguladoras definidos nos planos de ordenación. A construción baixo rasante, que non se atope delimitada baixo o volume edificado sobre rasante, estará destinada a usos complementarios da vivenda, garaxes, rochos, servizos técnicos e instalacións, e a cuberta permitirá cando menos nun 50% da súa superficie unha capa de terra vexetal para axardinamento de cando menos 0,30 metros. Os paramentos resultantes dos desniveis producidos no terreo recibirán tratamento de fachada. A edificación sobre rasante non superará unha altura máxima de 7,5 m, equivalente a baixo e unha planta, e regúlase nos planos de ordenación nos alzados e seccións. Os equipos receptores de telecomunicacións (antenas) serán comuns para a agrupación.5. Cubertas. As edificacións cubriranse preferentemente con azoteas. A construción por riba da altura máxima inscribirase no sólido capaz definido polos planos de pendente máxima de 30.º trazados desde a cara superior do último forxado nas liñas de fachada principal e posterior, non podendo exceder en altura máis de 3 metros sobre a máxima permitida. Os usos permitidos son os complementarios da edificación, servizos técnicos e instalacións. Por riba deste volume edificado permitiranse paneis solares e fotovoltaicos, maquinaria complementaria de calefacción e refrixeración, antenas, chemineas e aparellos de protección contra o raio.6. Aliñacións e rasantes. Respectaranse as aliñacións, liñas de edificación e fondos edificables máximos fixados en planos. O sobrante da parcela non ocupado pola edificación sobre rasante será preferentemente axardinado, podendo pecharse o seu perímetro con cerramentos constituídos por muro opaco de 1,20 metros de altura máxima, podendo acadar unha altura total de 2,20 m con elementos diáfanos. Autorízanse plantas semisoto e soto, os usos permitidos nestas plantas serán complementarios da vivenda, garaxes, bodegas, rochos, servizos técnicos e instalacións. A ocupación de sotos e semisotos será a que se indica nos planos de ordenación.7. Accesos. Os accesos ao volumen edificado e ás plantas de acceso serán a través do viario ou espazo libre. Os accesos ás plantas soto e semisoto, mesmo as ramplas de garaxe, quedarán englobadas dentro dos espazos privados, sen alterar as rasantes das beirarrúas e espazos de uso público aos que dean fronte.8. Usos. De acordo coa regulación de usos definida polo PXOM de Santiago de Compostela e polo presente Plan Parcial, autorízase con carácter xeral a vivenda unifamiliar ou plurifamiliar. Permítense en planta de acceso, sotos e semisotos garaxes-aparcamentos e servizo do automóbil en categoría 1.ª, grao 2.º. Artigo 27. Ordenanza de zona de equipamento privado.1.–A súa delimitación será a definida nos Planos de Ordenación.2.–Nesta autorízase a construción dunha piscina de uso comunitario, e os espazos de lecer complementarios. Os equipamentos da piscina así como os vestiarios aloxaranse vinculadas ao vaso baixo a rasante. Poderá autorizarse a instalación de cubertas desmontables estacionais para o uso da piscina no período invernal.3.–Os cerramentos non superarán a altura de 1,20 m con materiais opacos, podendo rebordar dito límite con elementos diáfanos ou elementos vexetais ata 2,20 m.4.–As zonas verdes e espazos libres deberán estar convenientemente urbanizadas, así como dotadas de iluminación, rede de pluviais e abastecemento de auga necesarios para o seu funcionamento e conservación. Artigo 28. Ordenanza de zona de equipamento comunitario público.1.–Definición e ámbito. Comprende aquelas dotacións públicas das que os seus ámbitos están definidos nos planos de ordenación e que se reservan para equipamentos docentes e outros de interese público e social.2. Sistema de ordenación. A edificación será libre e situaranse sobre as parcelas DOT-1 e DOT-2, cunha disposición que colabore á definición dos espazos urbanos, e na medida do posible integrarase no lugar mantendo as condicións das edificacións do ámbito, da paisaxe e das condicións ambientais.3. Parámetros e condicións de edificación. A edificabilidade dispoñible será a establecida polas administracións competentes en cada materia para os equipamentos tipo, en especial no que se refire ao uso docente.4. Usos. Permítense os seguintes usos públicos: Educativo: Centro de ensino primario incluso escola infantil e instalacións complementarias. Toléranse os usos culturais e sociais. Sanitario: Centro de saúde, ambulatorio ou outros usos sanitarios. Toléranse os usos asistenciais, sociais e culturais. Multiuso: Usos socioculturais, sanitario, asistencial, relixioso, comercial - abastecemento, deportivo, recreativo, docente, universitario, administración pública e servizos urbanos. Deportivo: Centros deportivos en instalacións descubertas ou cubertas. O uso educativo deberá resolver dentro da súa parcela a dotación de prazas de aparcamento necesarias.5. Condicións especificas. Os equipamentos e dotacións regularanse polo artigo 136 “Sistema de equipamento e dotacións” do PXOM. Artigo 29. Ordenanza de zonas verdes e espazos libres públicos.1.–A súa delimitación será a definida nos Planos de Ordenación.2.–Nestas zonas non se permitirá ningún tipo de edificación permanente. Poderá autorizarse a instalación permanente de elementos de ornato (templetes, quioscos de música) ou complementarios ao uso das zonas verdes (escenarios ao aire libre, pistas descubertas, marquesiñas e pérgolas.). Poderá autorizarse, así mesmo, a colocación de casetas e quioscos desmontables para fins propios dos usos convencionais destas zonas, así como o amoblamento necesario (bancos, papeleiras, fontes de auga potable, xogos de nenos, etc.). En todo caso, a superficie total ocupada por todos os elementos permanentes antes citados non poderá superar o 3% da superficie total da respectiva zona. A súa altura non superará a dunha planta equivalente a 4 m.3.–Os cerramentos, cando sexan necesarios, non superarán a altura de 0,80 m con materiais opacos, podendo rebordar dito límite con elementos diáfanos ou elementos vexetais.4.–As zonas verdes e espazos libres de uso público deberán estar convenientemente urbanizadas, coas correspondentes sendas peonís, camiños, escaleiras e acondicionamento vexetal, así como dotadas de iluminación pública, rede de pluviais e abastecemento de auga necesarios para o seu funcionamento e conservación. Igualmente dispoñeranse elementos que eliminen as barreiras arquitectónicas, estando ao disposto na Lei 8/1997 de Accesibilidade e Supresión de Barreiras na Comunidade Autónoma de Galicia e ao Regulamento que a desenvolve.5.–No Proxecto de Urbanización, identificarase e sinalizarase o arboredo existente a preservar. Particularmente preservarase o arboredo maduro existente no contorno da fonte. Artigo 30. Sistema viario e áreas de aparcamento.1.–Aplicarase esta regulación á rede viaria pública (rodada e peonil) e ás áreas de aparcamento público definidas nos planos de ordenación do Plan Parcial.2.–Ao sistema viario peonil incorporaranse os accesos aos equipamentos que se deriven da súa ordenación pormenorizada.3.–Os usos permitidos serán os propios da circulación e estacionamento de vehículos ou peóns.4.–Nas áreas de aparcamento garantirase a reserva de polo menos un 2% das mesmas con destino a usuarios discapacitados.5.–As superficies de estacionamento terán o tratamento superficial e o arboredo que se establece nas condicións de pavimentación da rede viaria das normas de urbanización do Plan Parcial e, orientativamente, en planos de ordenación.6.–A disposición do arboredo establecerase no Proxecto de Urbanización, que igualmente poderá propoñer unha diferente distribución do aparcamento, así como axustar os tratamentos superficiais propostos, en concordancia coas áreas peonís e rodadas contiguas.7.–Os sobrantes que resulten da organización funcional das prazas de aparcamento recibirán o tratamento propio das zonas verdes ou peonís próximas.8.–En calquera caso, estarase ao disposto na Lei 8/1997 de Accesibilidade e Supresión de Barreiras na Comunidade Autónoma de Galicia e ao Regulamento que a desenvolve.9.–Garantirase a execución dunha franxa pavimentada inmediata aos volumes edificados de viario de carácter peonil que facilite o acceso ás persoas e vehículos de servizo, co ancho mínimo que se reflicte nos planos de ordenación.10.–Disporanse colectores de residuos integrados ou soterrados que faciliten a recollida selectiva.2.4.–NORMAS REGULADORAS DE USO. Artigo 31. Definición e clasificación. Defínense os usos autorizados ou tolerados no ámbito do Plan Parcial, de conformidade co establecido nas Normas particulares de edificación. A clasificación realizouse en función das definicións que seguen, concordantes co disposto no Plan Xeral de Ordenación Municipal. A súa regulación será a establecida en dito documento. – Uso vivenda: Cando a residencia se destina ao aloxamento permanente de persoas en unidades familiares ou asimilables. – Hoteleiro: Comprende o uso terciario destinado a proporcionar aloxamento temporal ás persoas. – Comercial: Comprende o servizo terciario destinado a subministrar mercancías ao público mediante venda polo miúdo, venda de comidas e bebidas para consumo no local ou prestación de servizos persoais. – Oficinas: Comprende as actividades terciarias que se dirixen como función principal á prestación de servizos administrativos, de xestión, información e comunicación, financeiros ou profesionais. – Garaxe-aparcamento e servizo do automóbil: É o correspondente á garda e estacionamento habitual de vehículos de calquera clase. – Docente: Comprende o uso dotacional correspondente ás actividades formativas, de ensino e investigación con elas relacionadas. – Sanitario: Corresponde ás actividades de prestación de asistencia médica e servizos sanitarios. – Asistencial: Corresponden a aquelas actividades de tipo social de servizo a grupos que demandan unha atención diferenciada (centros de anciáns, de discapacitados, asilos, garderías, etc.). – Sociocultural: Corresponde ás actividades culturais asociativas e de relación social que impliquen locais permanentes (casas de cultura, museos, bibliotecas, centros sociais, etc.). – Relixioso: Comprende as actividades relacionadas co culto. – Deportivo: Refírese ás actividades relacionadas coa práctica da cultura física e o deporte. – Ocio-Recreativo: Comprende as actividades relacionadas co ocio e o recreo con primacía do seu carácter cultural tales como teatro, cine, circo, espectáculos, música, etc., que necesiten espazos especializados para o seu desenvolvemento. – Servizos urbanos: Comprende aquelas dotacións destinadas á provisión de servizos públicos de carácter específico, desenvolvidas por organismos públicos ou por entidades privadas de carácter subsidiario tales como centros de comercio básico, instalacións de comunicación, etc. – Servizos da Administración Pública: Comprende as dotacións terciarias destinadas ao exercicio da administración pública, ao desenvolvemento de funcións públicas institucionais e á prestación de servizos públicos.2.5.–NORMAS DE URBANIZACIÓN. Artigo 32. Obrigatoriedade. Para a execución do Plan Parcial redactarase o preceptivo Proxecto de Urbanización que desenvolva as súas determinacións de acordo coas presentes Normas. Artigo 33. Obxecto, alcance e características xerais do Proxecto de Urbanización.1.–O Proxecto de Urbanización ten por obxecto a definición técnica precisa para a realización da totalidade das obras de acondicionamento urbanístico do solo.2.–O Proxecto de Urbanización non poderá modificar as previsións do planeamento que desenvolva -sen prexuízo de que poidan efectuarse adaptacións, esixidas pola execución material das obras- nin, en ningún suposto, conter determinacións sobre ordenación e réxime do solo ou da edificación.3.–A efectos do alcance do proxecto, as obras de urbanización desagréganse nos seguintes grupos: a) Apertura e reforma de viario, aparcamento en superficie e espazos libres. b) Pavimentación de viario. c) Xardinería e acondicionamento de espazos libres. d) Redes de distribución de auga, electricidade, gas e telecomunicacións. e) Redes de evacuación de augas pluviais e residuais. f) Iluminación pública. g) Outros.4.–O Proxecto de Urbanización deberá resolver, nas condicións previstas no Plan Parcial, o enlace dos servizos urbanísticos do ámbito cos xerais do agregado urbano aos que se conectan, para o cal verificarán que estes teñen a suficiente dotación ou capacidade para absorber os aumentos cos que houberan de verse afectados polas obras proxectadas. Artigo 34. Contido do proxecto de urbanización.1.–O Proxecto de Urbanización estará constituído polos documentos sinalados no art.69 do Regulamento de Planeamento Urbanístico co detalle e complementos que requira a completa definición executiva das obras comprendidas. En todo caso, incluirá, ademais, os documentos seguintes: a) Planos a escala mínima 1:1.000 nos que se fixen claramente os límites do Plan Parcial, a situación das obras, os límites dos espazos reservados para viais, os parques e xardíns de uso público, e os espazos abertos e libres de uso público, as construcións, plantacións ou instalacións que por seren incompatibles co Plan haxan de derrubarse, tronzarse ou trasladarse, as parcelas para uso específico de equipamentos de servizos públicos ou de interese social e as previstas para a edificación privada. b) Plan de obras detallado no que se fixe tanto o prazo final como os parciais das distintas fases, se as houbese.2.–Como mínimo cada grupo de obra dos definidos no apartado 3 do art.31 constituirá un capítulo independente con toda a documentación específica correspondente, sen prexuízo da súa refundición unitaria na memoria principal, no plan de obras e no orzamento xeral.3.–O proxecto estará redactado de forma que permita, a técnicos distintos dos autores, a execución das obras, que formarán un conxunto terminado, de modo que permitan o seu completo funcionamento.4.–O proxecto deberá ir datado e asinado polo facultativo competente, sobre o que recaerá a responsabilidade do proxecto e a súa adecuación ao planeamento antecedente. Artigo 35. Condicións da urbanización. A.–CONDICIÓNS DA REDE VIARIA Pavimentación 1.–Para calcular a pavimentación de calzadas nas vías rodadas, tanto no que se refire ao grosor das capas de firme necesario como ao material a empregar na capa de rodaxe, terase en conta o carácter e o tráfico das mesmas.2.–Recoméndase que o pavimento das calzadas manteña igual textura que o pavimento das vías que conflúen no ámbito, co obxecto de facilitar unha maior uniformidade dentro do tecido urbano.3.–Nas zonas de estacionamento non se aconsella o emprego de pavimentos asfálticos. As xuntas dos pavimentos que se prevexan nestas zonas dispoñeranse convenientemente para orientar o mellor aparcamento.4.–Os materiais de pavimentación elixiranse de acordo cun código funcional que distinga a categoría do espazo, circulación, peonil, estancia de persoas e de vehículos, uso conxunto de persoas e de vehículos, etc.5.–O solo de prazas e beirarrúas resolverase con materiais que non dificulten a circulación das persoas e de vehículos de man.6.–As tapas de arquetas, rexistros, etc. orientaranse tendo en conta as xuntas dos elementos do pavimento e nivelaranse co seu plano de tal forma que non resalten sobre o mesmo.7.–As diferenzas de nivel entre distintos pavimentos resolveranse con bordos ou outros elementos de separación que definan claramente os seus perímetros, sen prexuízo da eliminación de barreiras arquitectónicas.8.–Os pasos de vehículos e de emerxencia nunca deformarán o perfil lonxitudinal das beirarrúas, nas que soamente se poñerán de manifesto pola diferenza de materiais e polo rebaixe do bordo.9.–No caso de instalarse en beirarrúas reixas de ventilación de redes e outros elementos subterráneos, deseñaranse de modo que non supoñan risco de caída por enganche dos tacóns do calzado.10.–Como norma xeral, cando as pendentes das rúas sobrepasen o 8% o pavimento será antiesvarante.11.–A pendente mínima será do 0,8%. Admitiranse excepcionalmente pendentes menores sempre que o proxecto resolva adecuadamente a drenaxe da plataforma, utilizando rígolas, ampliando a frecuencia de sumidoiros, etc.12.–Cando existan desniveis na proximidade inmediata das vías, estes desniveis trataranse colocando muros de contención nos lugares que se estime oportuno.13.–As instalacións de servizos de infraestruturas que se localicen asociadas á rede viaria non interferirán o paso das persoas e a visibilidade dos espazos; neste sentido, os armarios e centros de mando e control (de iluminación, semáforos, etc.) localizaranse preferentemente embebidos ou asociados ás fachadas dos edificios ou nos muros de contención das terras. Os centros de transformación de enerxía eléctrica localizaranse preferentemente soterrados baixo o espazo público. A súa superficie integrarase, tanto a nivel de rasantes como de materiais e acabado, ás previstas no espazo público lindante. Axardinamento 1.–As beirarrúas acompañaranse preferentemente de árbores.2.–Os sistemas de rega por circulación superficial non ofrecerán solucións de continuidade co pavimento. Se as gabias e regos son profundos e entrañan perigo para os viandantes contarán coas correspondentes proteccións.3.–Os espazos libres deberán ser ordenados na súa totalidade, evitando espazos residuais sen tratamento.4.–Prohíbese a plantación arbórea sobre a vertical de calquera infraestrutura.5.–A distancia mínima entre árbores e cerramento de parcelas será de dous metros (2,00 m). Mobiliario urbano 1.–Os quioscos, casetas, postos e terrazas nas beirarrúas non poderán obstaculizar o paso das persoas, interferir perspectivas de interese, a visibilidade do viario ou da sinalización. Manterán un ancho libre de beirarrúa superior a dous metros (2,00 m). 2.–Todos os bancos que se fixen ao chan constituiranse con materiais duradeiros que non precisen conservación.3.–En canto ao mobiliario urbano, nas súas características e disposición, estarase ao disposto na Lei 8/1997 de Accesibilidade e Supresión de Barreiras na Comunidade Autónoma de Galicia e no Regulamento que a desenvolve (Decreto 32/2000). Sinalización Como norma xeral os sinais verticais de tráfico concentraranse na entrada de cada treito de rúa, evitando no posible o encravamento de postes. Non obstante, na disposición e características dos sinais verticais estarase ao disposto na sección 3.ª da Lei 8/1997 de Accesibilidade e Supresión de Barreiras na Comunidade Autónoma de Galicia. B.–CONDICIÓNS DO ABASTECEMENTO DE AUGA Abastecemento de auga potable 1.–Para o dimensionado da rede haberá de preverse un consumo medio de trescentos (300) litros por habitante equivalente e día. O consumo máximo para o cálculo da rede, para usos non industrias, obterase multiplicando o consumo diario por dous. Esta dotación enténdese globalmente, é dicir, incluíndo perdas na rede, rega de viais e zonas verdes. Para a transformación de usos en habitante-equivalente utilizaranse os coeficientes previstos en NTE. IFA. MOPU.76.2.–En todo caso, estarase ás condicións técnicas que prescriban os provedores do servizo.3.–A rede que se proxecte deberá ser mallada, excepto nos ramais de menor xerarquía. Neste caso os testeiros dos ramais contarán con dispositivo de desaugue á rede de saneamento. Calquera solución que non respecte este criterio só será admisible tras unha xustificación detallada, en termos económicos e funcionais.4.–O diámetro mínimo dos tubos de nova implantación na rede ou substitución dos existentes, excepto nos ramais terminais, será de 100 mm. Se sobre ela se foran instalar hidrantes de diámetro 100 mm, os tubos dos que se derivan terán un diámetro mínimo de 150 mm. Como material dos condutos, preferentemente utilizarase polietileno de alta densidade.5.–Os proxectos de abastecemento deberán incluír unha xustificación hidráulica da solución adoptada.6.–A velocidade da auga nos tubos principais deberá estar comprendida, salvo xustificación razoada en contra, entre 0,5 e 1,8 m/s.7.–Os tubos deberán situarse a un nivel superior ao dos sumidoiros circundantes.8.–Os tubos, válvulas e pezas especiais dispoñeranse co calibre suficiente para garantir a estanquidade e durabilidade da rede. A presión normalizada de proba en fábrica non será inferior, en ningún caso, a 10 atmosferas. Os materiais cumprirán as condicións requiridas no Prego de Condicións Técnicas para canalización de abastecemento de auga (MOPU 1974). 9.–Todas as acometidas dispoñerán de chave de paso rexistrable na vía pública.10.–En calquera caso, estarase ao disposto no art.188 do Plan Xeral de Ordenación Municipal. Rede de rega e hidrantes 1.–Como auga de rega empregarase preferentemente a auga do manancial que se atopa ao nordeste do sector.2.–Estableceranse en todas as zonas de parque e xardíns, espazos libres, paseos e rúas, as instalacións suficientes para un consumo mínimo diario de vinte metros cúbicos (20 m3) por hectárea. As bocas de rega serán dos mesmos materiais e modelos adoptados polo Concello, conectadas a redes independentes derivadas da rede xeral, coas súas correspondentes chaves de paso. A distancia entre as bocas de rega xustificarase conforme á presión da rede de tal xeito que os radios de acción se superpoñan no necesario para non deixar ningún espazo sen cubrir.3.–A protección contra incendios resolverase mediante hidrantes do tipo e o calibre habitualmente empregados polos servizos técnicos municipais. Os hidrantes dispoñeranse nas condicións e as distancias sinaladas pola normativa vixente (CTE DB-SI). 4.–O mesmo que na rede de abastecemento, os materiais cumprirán o apartado 8 do punto anterior.5.–En todos os casos, o diámetro da toma será, como máximo, a metade do diámetro dos tubos de que deriva. C.–CONDICIÓNS DO SANEAMENTO Rede de saneamento 1.–O saneamento realizarase polo sistema separativo, tal e como se establece nos planos de Ordenación.2.–As seccións mínimas da rede de sumidoiros será de 300 mm de diámetro, e para acometidas domiciliarias e desaugues de sumidoiros, 200 mm de diámetro.3.–As pendentes mínimas nos ramais iniciais serán do un por cento (1%), e nos demais determinaranse de acordo cos caudais para que as velocidades mínimas non descendan de cero con cinco metros por segundo (0,5 m/s). Se fosen inferiores instalaranse, en cabeceira dos ramais, cámaras de descarga automática de auga limpa. A capacidade destas será de cero con cinco metros cúbicos (0,5 m3) para os sumidoiros de 300 mm.4.–Para o cálculo das redes de sumidoiros adoptaranse como caudais de augas negras o medio e o máximo previstos para o abastecemento de auga, afectados ou non por un coeficiente redutor, o cal non poderá ser inferior ao 85%. Para os caudais de augas de chuvia calcularanse, a partir dos datos pluviométricos oficiais, os caudais máximos procedentes de chuvias, con probabilidade de repetición cada dous anos, se as pendentes do terreo son apreciables, e con probabilidade de repetición cada cinco anos, se as pendentes de terreo son moi pequenas.5.–As conducións serán subterráneas, seguindo o trazado da rede viaria ou espazos libres públicos. Salvo imposibilidade técnica, o recubrimento mínimo da canalización de pluviais, medido desde a súa xeratriz superior, será de 1,25 m, e en residuais de 1,00 metro para zonas non rodadas e de 1,50 metros para zonas rodadas, debendo situarse, en todo caso, a nivel inferior ás conducións de abastecemento circundantes, e nunca a menos de 0,50 m de distancia.6.–Dispoñeranse pozos de rexistro cada 50 m, así como en todos os cambios de aliñación e rasante e nas cabeceiras.7.–Poderá utilizarse calquera dos materiais prescritos no Prego de Prescricións Técnicas Xerais para canalizacións de saneamento de poboacións (MOPU/86), coas condicións alí sinaladas.8.–As xuntas deberán ser estancas. Utilizarase preferentemente a solución elástica mediante xunta de goma. Prohíbese a utilización de unións ríxidas de corchete, salvo que se xustifique mediante un tratamento adecuado a impermeabilidade das mesmas. Os pozos, arquetas e sumidoiros deberán ser estancos, debendo tratarse adecuadamente as superficies que estean en contacto coa auga.9.–A conexión ao saneamento das acometidas domiciliarias e desaugues de sumidoiros producirase en pozos de rexistro.10.–En calquera caso, estarase ao disposto no art.190 do Plan Xeral de Ordenación Municipal. D.–CONDICIÓNS DO SUBMINISTRO DE ENERXÍA ELÉCTRICA Redes de distribución 1.–Tanto en alta como en baixa tensión as redes de distribución serán soterradas.2.–As redes de distribución terán as seguintes características: – Baixa tensión: 380/220 V. – Alta tensión: Máximo 30 KV, dentro das normalizadas pola administración competente. Calquera subministro a tensión superior ás indicadas deberá ser sometido a aprobación previa, acompañado do correspondente estudo técnico-económico da Compañía subministradora xustificando o uso de dita tensión.3.–A rede de servizo de iluminación pública será independente da rede xeral e alimentarase directamente dos centros de transformación mediante circuíto subterráneo.4.–O cálculo das demandas de potencia en baixa tensión efectuarase de acordo cos graos de electrificación establecidos no Regulamento Electrotécnico de Baixa Tensión e, senón, por previsións debidamente xustificadas en función do tipo de usuario ao que se destina.5.–Cando a carga total correspondente a unha instalación sexa superior a 50 KVA, facilitarase á compañía subministradora de enerxía un local capaz para instalar o centro de transformación, nas condicións que se indican no Regulamento de Acometidas Eléctricas. En todo caso, o centro de transformación deberá reunir as debidas condicións técnicas.6.–O Plan Parcial establece a disposición dos CTs prevendo a súa localización soterrada no espazo público, admitíndose, en todo caso, a localización en locais ao interior das edificacións sempre que resolvan o seu acceso desde a vía pública e a súa drenaxe directa á rede de sumidoiros.7.–En todo caso, calquera centro de transformación soterrado deberá situarse deixando unha distancia libre maior de un metro (1 m) de calquera condución ríxida existente (saneamento, abastecemento, gas, telefonía, etc.). Igualmente garantirase a súa integración coa urbanización lindante.8.–Todas as instalacións satisfarán o determinado nos regulamentos electrotécnicos e normas vixentes, así como a normativa da compañía subministradora, sempre que esta non se opoña ao aquí establecido. Iluminación pública 1.–Os niveis medios de iluminación exterior serán: – Paseos e áreas peonís: 5 lux – Rúa: 8 lux – Beirarrúa, pasaxe ou calella: 5 lux O coeficiente de uniformidade será superior a cero con tres (0,3). 2.–A relación entre a separación e altura dos focos non deberá ser superior a catro con cinco (4,5) salvo nos casos en que a brillantez dos focos estea delimitada e se xustifique adecuadamente.3.–En interseccións de vías continuarase o maior nivel de iluminación nos primeiros vinte e cinco metros (25 m) da rúa de menor nivel, medidos desde a intersección das beirarrúas. Nos cruces de rúas, os focos deberán dispoñerse despois do cruce no sentido de marcha dos vehículos, e nas curvas pronunciadas deberán dispoñerse a menor distancia da normal e na parte exterior á curva.4.–Na redacción dos proxectos de iluminación deberán cumprirse os regulamentos normativos, en particular o Regulamento Electrotécnico de Baixa Tensión, así como as normas e criterios que fixe o Concello. Reflectiranse cantos cálculos e razoamentos se precisen para xustificar a instalación de iluminación pública adoptada e xustificarase a súa economía de funcionamento e conservación.5.–As tapas de conexións e mecanismos dos soportes atoparanse fóra do alcance dos nenos, e terán un mecanismo de peche controlable. Os puntos de luz estarán protexidos por materiais antivándalicos e os postes serán de materiais inoxidables.6.–A iluminación ambiental de áreas con arboredo realizarase de modo que sexa compatible con este. En consecuencia, os puntos de luz non poderán ter unha altura superior a catro metros e medio (4,5 m). 7.–Nas vías arboradas os puntos de luz alternarán coas árbores.8.–En calquera caso, estarase ás recomendacións técnicas do servizo municipal verbo dos criterios de implantación e elección do tipo de lámpadas, co obxecto de reducir o consumo enerxético e a contaminación lumínica. E.–CONDICIÓNS DA REDE DE TELECOMUNICACIÓNS 1.–A canalización de telecomunicación será soterrada e única, con capacidade para albergar tanto os servizos de telefonía (Telefonía Básica e Rede Dixital de servizos Integrados) como os servizos de telecomunicación por cable que poidan preverse.2.–As redes de alimentación dos distintos operadores dos servizos de telecomunicacións discorrerán obrigatoriamente pola canalización única de telecomunicacións dando servizo ás edificacións a través dunha única Arqueta de Entrada, de acordo co establecido no Regulamento de Infraestruturas Comúns de Telecomunicacións, Real Decreto 401/2003, prohibíndose en calquera caso a implantación de cableado visto polas fachadas das edificacións. De ser necesaria a instalación de armarios de control non subterráneos, haberán de estar integrados na edificación, evitándose interferencias físicas e visuais no espazo público.3.–Para o cálculo das conexións, arquetas e deseño da rede de telecomunicacións seguiranse os criterios do Regulamento de Infraestruturas Comúns de Telecomunicacións, Real Decreto 401/2003, e as normativas técnicas dos distintos operadores dos servizos de telefonía de telecomunicación por cable. F.–CONDICIÓNS DA REDE DE SUBMINISTRO DE GAS 1.–O deseño da rede e das instalacións complementarias, así como o cálculo, condicións dos materiais, probas, ensaios, condicións de control e mantemento deberá realizarse de acordo co establecido no Regulamento de Redes e Acometidas de Combustibles Gasosos (O. M. 18.11.1974 e O. M. 26.10.1983) e das súas Instrucións Complementarias. A rede que se execute terá as características esixibles para o subministro, a través dela, de gas natural.2.–As conducións serán soterradas, así como as instalacións complementarias.3.–Preferiblemente, o material dos condutos será o polietileno e o seu sistema de unión o de soldadura por fusión.4.–As gabias terán unha base firme, continua e exenta de materiais que poidan danar a condución. A súa profundidade será como mínimo de 0,60 metros medidos desde a rasante do terreo.5.–As unións serán estancas e manterán o nivel de calidade do resto da canalización, cumprindo, en todo caso, as especificacións das Normas UNE que correspondan ao material utilizado.6.–A separación da condución con outras instalacións será como mínimo de 0,20 metros en cruces e 0,40 m en paralelo para a Media Presión A, e 0,10 m en cruces e 0,20 m en paralelo para a Media Presión B e Baixa Presión. G.–ACONDICIONAMENTO DE ESPAZOS LIBRES E ZONAS VERDES 1.–O proxecto e urbanización correspondente ás áreas libres e zonas verdes xustificará o sistema de rega elixido, a rede de iluminación que incorpore e os elementos do mobiliario urbano, incluíndo un estudo dos custos de mantemento e conservación.2.–O proxecto cumprirá as seguintes condicións: a) A pendente máxima recomendable dos paseos será do dez por cento (10%). b) A iluminación media dos paseos será igual ou superior a 7 lux en servizo, cun factor de uniformidade maior ou igual de cero con vinte (0,20). A iluminación media de fondo será igual ou superior a 2 lux.3.–Deberá preverse dotación de fontes de beber, xogos infantís, bancos, etc.4.–Os alcorques terán unha dimensión proporcional ao porte do arboredo e, en todo caso, superior a oitenta centímetros (80 cm) de diámetro.5.–A sección dos paseos, camiños e sendeiros resolverase con seccións transversais arqueadas cunha pendente máxima do un por cento (1%). As superficies horizontais deberán estar debidamente drenadas.6.–Os troncos dos plantóns das árbores de porte grande terán unha circunferencia de vinte e dous a vinte e catro centímetros (22-24 cm) medida a un metro (1 m) de altura desde o arranque das raíces; os das árbores de porte mediano será de vinte a vinte e dous centímetros (20-22 cm), e as de porte pequeno será de dezaoito a vinte centímetros (18-20 cm). 7.–Todos os plantóns deberán conservar a guía principal e ter o tronco recto.8.–A plantación do arboredo das zonas verdes efectuarase na primeira etapa de urbanización do polígono.9.–No seu deseño e execución estarase ás prescricións da Lei 8/1997 de Accesibilidade e Supresión de Barreiras Arquitectónicas e o seu Regulamento.2.6.–CUMPRIMENTO DA NORMATIVA DE ACCESIBILIDADE. Artigo 36. Cumprimento da normativa de accesibilidade. De acordo co disposto no art.5 da Lei 8/1997, de 20 de agosto de Accesibilidade e Supresión de Barreiras Arquitectónicas na Comunidade Autónoma de Galicia (así como o Decreto 35/2000, de 28 de xaneiro, polo que se aprobou o Regulamento de desenvolvemento da citada Lei e todas as demais disposicións regulamentarias que a desenvolven), as novas urbanizacións deberán permitir a accesibilidade aos espazos públicos. Para iso, as vías públicas, parques e demais espazos de uso público terán que planificarse e protexerse de xeito que sexan accesibles a todas as persoas e, en especial, para as de mobilidade reducida ou afectadas por calquera das limitacións sinaladas en dita Lei. Por tal motivo será obrigatoria a xustificación do seu cumprimento en todos os proxectos de edificación e urbanización que desenvolvan este Plan Parcial. Ao mesmo tempo, os pregos de condicións técnicas dos contratos administrativos de obras que desenvolvan determinacións do Plan Parcial, terán que conter as cláusulas precisas para que se produza o cumprimento das normas dispostas na Lei 8/1997 citada e os seus Regulamentos. A continuación relaciónanse as disposicións mínimas sobre barreiras arquitectónicas que deben cumprir os instrumentos de desenvolvemento do Plan Parcial.1.–Rede viaria. Itinerarios peonís. En áreas de ordenación integral: ancho mínimo de 1,80 m. Noutras áreas: ancho mínimo de 0,90 m. Pendente máxima lonxitudinal: 10%. Pendente máxima transversal: 2%. Altura mínima libre de obstáculos: 2,20 m. Os desniveis superiores a un chanzo resolveranse mediante ramplas adaptadas. Os desniveis iguais a un chanzo resolveranse mediante vaos.2.–Rede viaria. Itinerarios mixtos dedicados ao tráfico de peóns e vehículos: Ancho mínimo: 3,00 m. Pendente máxima lonxitudinal: 8%. Pendente máxima transversal: 2%. Altura mínima libre de obstáculos: 3,00 m. Os desniveis superiores a un chanzo resolveranse mediante ramplas adaptadas. Os desniveis iguais a un chanzo resolveranse mediante vaos.3.–Vaos. Ancho mínimo de 90 cm, deixando un paso posterior libre de obstáculos de 90 cm, o que obriga a un ancho mínimo da beirarrúa de 1,80 m. A súa lonxitude e a do ancho do paso de cebra será como mínimo de 4,00 m. A pendente lonxitudinal máxima será do 12%. A pendente transversal máxima será do 2%. Posuíndo como máximo un resalto de 2 cm coa calzada, recomendándose a execución a nivel coa calzada, sempre que se recollan as augas pluviais augas arriba do vao. Colocarase unha banda de sinalización do vao cun pavimento diferenciado de ancho 1,20 m e buscando unha liña de fachada.4.–Parques e xardíns. As sendas ou camiños deben ter como mínimo 1,50 m.5.–Pavimentos. Serán duros, non esvaradíos e sen resaltes.6.–Reixas de sumidoiros. En todas as reixas de pluviais nas zonas peonís, os seus ocos non poderán ter dimensións maiores de 2 cm.7.–Bordos Terán os seus cantos redondeados ou chafranados e a súa altura será inferior a 12 cm.8.–Escaleiras. O ancho mínimo será de 1,20 m e a súa tabica non poderá superar os 17 cm. O treito máximo sen descanso non superará os 2,00 m de altura. O descanso terá de ancho mínimo 1,20 m. A varanda, de 30 mm de sección mínima e 50 mm máximo, colocarase a 95 cm de altura. A iluminación nocturna será como mínimo de 10 lux. Os espazos baixo escaleiras deben estar pechados e protexidos cando a súa altura sexa menor de 2,20 m. O pavimento será antiesvarante.9.–Ramplas. O ancho mínimo será de 1,50 m. A pendente máxima lonxitudinal será do 10% se a súa lonxitude é menor de 3 m, e entre 3 e 10 m a pendente lonxitudinal será como máximo do 8%. A pendente transversal máxima será do 2%. Os descansos terán un ancho e unha lonxitude mínima de 1,50 m, con espazos libres de obstáculos. Ao inicio e ao final existirá un espazo mínimo de 1,80x1,80 m. A súa varanda, a ambos lados, é de 30 mm de sección mínima e 50 mm máximo, e colocada a 95 cm de altura. A iluminación nocturna será como mínimo de 10 lux. Os espazos baixo as ramplas deben estar pechados e protexidos cando a súa altura sexa menor de 2,20 m. O pavimento será antiesvarante.10.–Aparcamentos. A dimensión mínima será de 3,50 x 5,00 m para posibilitar a transferencia ao vehículo nun espazo libre lateral. Sinalízase cun símbolo internacional de accesibilidade e cunha lenda que indica: “Reservado para persoas con Mobilidade Reducida”. As prazas estarán comunicadas cun vao para salvar o desnivel coa beirarrúa con pendente lonxitudinal non superior ao 12%. Se a praza se sitúa de forma que sexa adxacente a un itinerario peonil, este integrarase como parte do largo da praza. A reserva mínima de prazas adaptadas será a establecida legalmente en función do número de prazas resultante.11.–Mobiliario urbano A altura libre mínima de obstáculos baixo os elementos de sinalización ou de calquera dos elementos de urbanización será de 2,20 m, e colocaranse en beirarrúas de ancho superior a 1,80 m no extremo próximo á calzada; se o ancho é inferior a 1,80 fixaranse a fachadas cando sexa posible. Os mecanismos e pulsadores de semaforización e de elementos de mobiliario urbano terán unha altura máxima entre 0,90 e 1,20 m. A semaforización paralelamente debe ter sinal acústico para invidentes non excesivamente ruidoso e regulado para unha velocidade de cruce non superior a 0,70 m/seg. Todos os elementos de urbanización e mobiliario urbano que estean adaptados deben dispor da correspondente sinalización para facilitar o uso a persoas con discapacidade visual, acústica ou mobilidade reducida, mediante pavimento de cor e textura diferenciada ou sinais luminosos ou acústicos.2.7.–CONDICIÓNS TÉCNICAS DAS OBRAS EN RELACIÓN COAS VÍAS E SERVIZOS PÚBLICOS. Artigo 37. Danos ás vías ou servizos municipais. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. Artigo 38. Obras que afecten a servizos públicos. Se as obras que se executan afectan a servizos de carácter xeral ou público, os propietarios comunicarán por escrito ás empresas correspondentes ou entidades administrativas, con oito días de antelación, o comezo das mesmas co obxecto da supervisión das obras a realizar; nese prazo ditas empresas ou entidades deberán tomar as medidas oportunas para evitar danos propios ou a terceiros, do que serán responsables desde a finalización do prazo anteriormente mencionado. Artigo 39. Provisións de escombros e materiais. Os escombros e provisións de materiais, non poderán amorearse na vía pública, nin apoiados nas cercas ou muros de cerramento. Artigo 40. Estadas e material auxiliar. Todas as estadas auxiliares da construción deberán executarse baixo dirección facultativa competente, e se dotarán das precaucións necesarias para evitar que os materiais e ferramentas de traballo poidan caer á rúa, na que se colocarán os sinais de precaución que en cada caso sexan convenientes. En toda clase de obra, así como no uso de maquinaria auxiliar da mesma, gardaranse as precaucións de seguridade no traballo esixidas polas leis vixentes en cada momento sobre a materia. Artigo 41. Valado de obra.1.–En toda obra de nova planta ou derribo e nas de reforma ou conservación que afecten ás fachadas haberá de colocarse unha cerca de protección de dous metros de altura, como mínimo, de materiais que ofrezan seguridade e conservación decorosa e situada á distancia máxima de dous metros da aliñación oficial. En todo caso, deberá quedar recuada do bordo, ao menos 0,60 metros, para permitir o paso de peóns.2.–Cando por circunstancias especiais non se faga aconsellable a aplicación de ditas normas, o servizo técnico municipal correspondente fixará as características da cerca podendo ordenar a súa desaparición total no momento en que terminan os traballos indispensables na planta baixa, continuando as obras nas plantas superiores, previa colocación da protección que permita o libre paso pola beirarrúa ofrecendo a debida seguridade para a circulación na vía pública.3.–Cando as obras ou instalacións poidan supoñer, en si mesmas ou na súa montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta o perigo. Cando as características do tránsito o aconsellen, poderá limitarse o traballo a determinadas horas.4.–Nas zonas en que sexa obrigatorio o recuado, a cerca colocarase na aliñación oficial. Non será obrigatoria cando estea construído o cerramento definitivo.5.–A instalación de cercas enténdese sempre con carácter provisional, en tanto dure a obra. Por isto desde o momento en que transcorra un mes sen dar comezo as obras, ou estean interrompidas, deberá suprimirse a cerca e deixar libre a beirarrúa ao tránsito público.2.8.–NORMAS DE COMPOSICIÓN E ESTÉTICA URBANA. Artigo 42. Condicións xerais. A responsabilidade do conxunto estético do agregado urbano corresponde ao Concello e, polo tanto, calquera clase de actuación que lle afecte deberá someterse ao seu criterio, que se acomodará ao establecido no art.104 da LOUG. No non contemplado nas presentes Normas, estarase ao disposto no capítulo ll do título lII do Plan Xeral de Ordenación Municipal. Artigo 43. Fachadas e medianeiras. Todas as fachadas terán a consideración de principais e como tales serán tratadas. As medianeiras haberán de tratarse cos materiais convencionais de fachada, aínda que se prevexa que quedarán ocultas total ou parcialmente coas futuras edificacións lindantes. Artigo 44. Cornixas. Haberán de manterse cornixas continuas en aqueles treitos en que así se determina nos planos de ordenación en plantas e alzados. Artigo 45. Cubertas. As cubertas haberán de manter, tanto en composición volumétrica como en materiais, unha disposición uniforme en cada cuarteirón. Artigo 46. Cerramentos. Os valados separadores de parcelas estarán constituídos por unha banda opaca de 0,80 metros de altura por riba da altura do terreo, alcanzando os 2,20 metros de altura total a base de teas metálicas, acompañándose con sebe vexetal. Se o valado fora de formigón construirase cun acabado visto ou ben revestido de pedra. O Concello poderá elaborar criterios estéticos en canto ás características do revestimento dos cerramentos, co criterio de harmonizar as solucións. Artigo 47. Tratamento da parcela. O sobrante de parcela non ocupado pola edificación deberá recibir un tratamento de xardinería. A tal efecto será obrigatoria, como requisito da documentación dos proxectos, a elaboración dun plano onde se detalle o tratamento do sobrante de parcela incluíndo o axardinamento e arboredo básico que, como mínimo, se compromete a executar, así como a súa adecuación, nos casos de incorporación destes espazos de parcela ao uso público, ás determinacións definidas no Proxecto de Urbanización correspondente, e a súa integración topográfica. A escala mínima será de 1/250. Artigo 48. Consideración do contorno. As obras de nova edificación deberán proxectarse tomando en consideración a topografía do terreo, a posición da nova edificación respecto a fitos ou outros elementos visuais do contorno, o impacto visual da construción proxectada sobre o medio que a rodea e o perfil da zona, a súa relación coa vía pública, e demais parámetros definidores da súa integración no medio.